stanford-oval/wikipedia huggingface dataset:
Richard Buck

| Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Sisäratojen MM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Hopeaa | Istanbul 2012 | 4 × 400 m |  |
|  Pronssia | Doha 2010 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Barcelona 2010 | 4 × 400 m |  |
|  Hopeaa | Helsinki 2012 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | 4 × 400 m |  |
|  Hopeaa | Torino 2009 | 4 × 400 m |  |
|  Hopeaa | Pariisi 2011 | 4 × 400 m |  |
|  Pronssia | Pariisi 2011 | 400 m |  |
Richard Thomas Buck (s. 14. marraskuuta 1986) on brittiläinen 400 metrin juoksija.
Buck kuului Britannian joukkueeseen, joka voitti alle 20-vuotiaiden Euroopan-mestaruuden 4 × 400 metrin viestissä Kaunasissa 2005. Vuonna 2008 hän selviytyi välieriin Valencian sisäratojen MM-kilpailuiden 400 metrillä. Torinon sisäratojen EM-kilpailuissa 2009 hän oli viides 400 metrillä ajalla 46,93, minkä lisäksi hän voitti hopeaa 4 × 400 metrin viestissä ajalla 3.07,04 yhdessä Nick Leaveyn, Nigel Levinen ja Philip Taylorin kanssa. Dohan sisäratojen MM-kilpailuissa 2010 hän karsiutui loppukilpailusta 400 metrillä, mutta voitti pronssia 4 × 400 metrin viestissä ajalla 3.07,52 yhdessä Conrad Williamsin, Nigel Levinen ja Christopher Clarken kanssa. Barcelonan EM-kilpailuissa hän juoksi 4 × 400 metrin viestin alkuerissä, ja sai hopeamitalin kun Britannian joukkue oli loppukilpailussa eri kokoonpanolla toinen. Pariisin EM-hallikisoissa 2011 hän sai hopeaa 4 × 400 metrin viestissä ja pronssia 400 metrillä. Istanbulin sisäratojen MM-kilpailuissa 2012 hän karsiutui 400 metrin välierissä, mutta voitti hopeaa 4 × 400 metrin viestissä. Helsingin EM-kilpailuissa 2012 hän sijoittui 400 metrillä viidenneksi ja juoksi Britannian hopeajoukkueessa 4 × 400 metrin viestissä. Göteborgin sisäratojen EM-kilpailuissa 2013 hän kuului Britannian kultajoukkueeseen 4 × 400 metrin viestissä. Sopotin MM-hallikilpailuissa 2014 hänet hylättiin 400 metrin alkueräjuoksussa.
Hänen ennätyksensä 400 metrillä on 2. kesäkuuta 2012 Genevessä juostu 45,61. Sisäradoilla hän on juossut 45,88, 18. helmikuuta 2012 Birminghamissa. Lisäksi hän on juossut 200 metriä aikaan 21,32 (7. heinäkuuta 2013 La Chaux-de-Fonds'ssa) sekä 300 metriä ulkoradoilla 33,25 Rietissä 8. syyskuuta 2013 ja sisäradoilla aikaan 33,96 (10. joulukuuta 2005 Sheffieldissä).
Aiheesta muualla

Richard Buck Britannian olympiakomitean tietokannassa (Arkistoitu – Internet Archive) (englanniksi)
Richard Buck thepowerof10:n tietokannassa (englanniksi)
| --- | --- |
Auktoriteettitunnisteet: Henkilöt :  World Athletics  Tilastopaja 🔒
Koppipallo

Koppipallo on pallopeli, jossa koitetaan saada toiset pelaajat putoamaan ja välttää sitä,  ettei pallo osu maahan. Koppipallo on yksinkertainen ja sopii siten kaikenikäisille ja tasoisille pelaajille. Koppipallon lempinimi on "koppis" ja sitä pelataan lentopallolla.
Säännöt

Koppipalloa pelataan lentopallokentällä. Jokaisen heiton pitää lähteä alakautta tai muuten putoaa pelistä. Pelaajien määrää ei ole rajattu. Pelaaja tippuu pelistä pois kun pallo osuu maahan. Se pelaaja tippuu, joka koskee viimeisimpänä tai joka on lähimpänä. Jos pelaaja osuu verkkoon putoaa myös pelissä. Pallo kädessä ei saa liikkua paitsi, jos on enää vain  yksi pelaaja jäljellä. Viimeinen pelaaja saa liikkua pallo kädessä.
Matkijat (suku)

| Matkijat (suku) |
| --- | --- |
 Taiturimatkija (Mimus polyglottos)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Matkijat Mimus  Boie, 1826
Katso myös
   Matkijat (suku) Wikispeciesissä   Matkijat (suku) Commonsissa 
Infobox OKVirheellinen NIMI-arvo: 
Matkijat (Mimus) on matkijoiden heimoon kuuluva varpuslintusuku. Matkijoiden sukuun kuuluu BirdLifen mukaan 14 lajia. Toisissa lähteissä sukuun on esitetty eri lajimääriä.
Matkijoihin (Mimus) kuuluvia lajeja

Chilenmatkija Mimus thenca
Darwininmatkija Mimus trifasciatus
Galapagosinmatkija Mimus parvulus
Isomatkija Mimus gundlachii
Kaktusmatkija Mimus longicaudatus
Kylämatkija Mimus saturninus
Patagonianmatkija Mimus patagonicus
Sancristóbalinmatkija Mimus melanotis
Socorronmatkija Mimus graysoni
Taiturimatkija Mimus polyglottos
Tropiikkimatkija Mimus gilvus
Valkosiipimatkija Mimus triurus
Vampyyrimatkija Mimus macdonaldi
Vuorimatkija Mimus dorsalis
Aiheesta muualla

ITIS: Mimus (englanniksi)
| --- | --- |
Taksonitunnisteet:  Wikidata: Q2498241  Wikispecies: Mimus  ADW: Mimus  BOLD: 4711  CoL: 63BQT  EPPO: 1MIMUG  Fauna Europaea: 97237  Fauna Europaea (new): 6b321d14-8748-4787-aa5d-0f4853690f33  GBIF: 2494919  iNaturalist: 359387  ITIS: 178619  NBN: NHMSYS0000530483  NCBI: 58200  Open Tree of Life: 817638  Paleobiology Database: 368739  Paleobiology Database: 368739  ZooBank: D73ADD9E-10B4-4CC5-83FE-73C9560F7FE6
Riku Niemi (pesäpalloilija)

Riku Niemi (s. 1997) on suomalainen pesäpalloilija joka edustaa Superpesiksessä pelaavaa Sotkamon Jymyä. Hänellä on Jymyn kanssa sopimus kauden 2020 loppuun. Sotkamon Jymyn lisäksi Niemi on pelannut Superpesistä Oulun Lipossa, Alajärven Ankkureissa ja Koskenkorvan Urheilijoissa. Niemi pelaa sisäpelissä etenijänä tai vaihtajana ja ulkopelissä kopparina. Ennen kauden 2020 alkua Niemi on pelannut kaudella 2015 alkaneella urallaan Superpesiksessä Niemi on pelannut 82 Superpesiksen runkosarjaottelua. Näissä Niemi on lyönyt kaksi kunnaria ja kymmenen tavallista juoksua, tuonut 61 juoksua ja kerännyt 278 kärkilyöntiä. Lisäksi Niemi on pelannut urallaan neljä Superpesiksen pudotuspeliottelua. Näissä hän on lyönyt kaksi tavallista juoksua, tuonut kolme juoksua ja kerännyt 12 kärkilyöntiä. Niemi saavutti SM-hopean Sotkamon Jymyn joukkueessa kaudella 2019.
Riku Lokka

Riku Lokka on suomalainen pesäpalloilija. Lokka pelasi Superpesistä kaudet 1996-2000 ja kauden 2003. Lokka edusti urallaan Superpesiksessä Imatran Pallo-Veikkoja, Sotkamon Jymyä ja Kouvolan Pallonlyöjiä. Sotkamon Jymyssä pelatessaan Lokka saavutti SM-kullan kaudella 1997 ja SM-hopean kaudella 2000. Lokka pelasi urallaan yhden Itä-Länsi-ottelun vuonna 1999. Hän pelasi ulkokentällä ykkösvahtina. Lokka pelasi urallaan 164 Superpesiksen runkosarjaottelua. Näissä hän löi 14 kunnaria ja 109 tavallista juoksua, toi 98 juoksua ja keräsi 479 kärkilyöntiä. Lokka pelasi urallaan 16 Superpesiksen ylempää pudotuspeliottelua. Näissä hän löi yhden kunnarin ja kolme tavallista juoksua, toi seitsemän juoksua ja keräsi 44 kärkilyöntiä. Lokka pelasi urallaan seitsemän Superpesiksen karsintasarjan ottelua. Näissä hän löi yhden kunnarin ja seitsemän tavallista juoksua, toi neljä juoksua ja keräsi 20 kärkilyöntiä.
Kaudella 2021 Lokka toimi Kajaanin Pallokerhon naisten edustusjoukkueen lajivalmentajana ja 2. pelinjohtajana.
Lauri Honkavaara

Lauri Johannes Honkavaara (16. kesäkuuta 1926 Helsinki – 6. tammikuuta 2004 Helsinki) oli suomalainen varatuomari. Hän oli valtiovarainministeriön vero-osaston ylijohtaja 1970–1978, ja Verohallituksen pääjohtaja hän oli 1978–1990. Puoluekannaltaan Honkavaara oli sosialidemokraatti.
Lauri Honkavaara kirjoitti ylioppilaaksi Rauman lyseosta vuonna 1945, suoritti ylemmän oikeustutkinnon Helsingin yliopistossa vuonna 1949 ja sai varatuomarin arvon vuonna 1952. Honkavaaran veroura alkoi Loimaan verolautakunnan puheenjohtajana vuosina 1953–1955 ja Hyvinkään verolautakunnan puheenjohtajana vuosina 1955–1960 sekä Hyvinkään verojohtajana vuosina 1960–1962. Vuosina 1959–1961 Honkavaara työskenteli lisäksi veroasioiden esittelijänä Korkeimmassa hallinto-oikeudessa. Vuonna 1962 Honkavaara siirtyi valtiovarainministeriöön, jossa hän toimi nuorempana hallitussihteerinä vuosina 1962–1967, vanhempana hallitussihteerinä vuosina 1967–1969 sekä vero-osaston apulaisosastopäällikkönä vuosina 1969–1970. Vuonna 1968 Honkavaara työskenteli myös eduskunnan valtiovarainvaliokunnan sihteerinä valmisteltaessa uutta elinkeinoverolainsäädäntöä.
Jampil (Donetskin alue)

| Jampil (Ямпіль) |
| --- | --- |
 .
 Jampil
 Koordinaatit: 48.9401°N, 37.9599°E 
Valtio:  Ukraina
Alue:  Harkovan alue
Piiri:  Kramatorskin piiri
Perustettu:  1665
Kaupunkityyppinen taajama:  1938-2024
Väkiluku   (2022):  1 902
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Jampil (ukr. Ямпіль) on kylä ja entinen kaupunkityyppinen taajama Ukrainan Donetskin alueen pohjoisosassa Kramatorskin piirissä, Lymanin kaupungin hromadassa. Kylä sijaitsee Donetsin vesistöön kuuluvan Tšornyi Žerebets -joen varrella, linnuntietä noin 106 kilometriä aluekeskus Donetskin keskustasta pohjoiseen. Paikkakunnan kautta kulkee Siverskin ja Lymanin kaupunkien välinen rautatieyhteys; kylässä on rautatieasema.
Tammikuun keskilämpötila on −6,8 ja heinäkuun +21,5 celsiusastetta. Keskimääräinen vuosisademäärä on 500 millimetriä.
Paikkakunta on perustettu vuonna 1665, kaupunkityyppisen taajaman asema sillä oli vuosina 1938–2024.
Kylän väkiluku oli 1 902 (2022); aiemmin 2 149 (2001) ja 2 602 (1989).
Venäjän hyökkäyssodan 2022– aika

Venäjä miehitti taajaman osana Ukrainaan kohdistamaansa hyökkäyssotaa (2022–). Syyskuun lopussa 2022 Ukraina vapautti kylän maahantunkeutujan miehityksestä. Monet paikkakunnan rakennuksista olivat tuhoutuneet venäläisten sotatoimien johdosta. Sodan vuoksi monet asukkaat ovat siirtyneet turvallisemmille seuduille; lokakuussa 2023 kaikki paikkakunnan lapset evakuoitiin.. Rintamalinjan lähellä sijaitsevaan kylään ja sen siviiliväestöön on kohdistettu useasti sotilaallisia iskuja paikkakunnan vapauttamisen jälkeenkin, myös vuonna 2024.
Aiheesta muualla

Kuvia tai muita tiedostoja aiheesta Jampil (Donetskin alue) Wikimedia Commonsissa
White Music

| White Music XTC |
| --- | --- | --- |

Studioalbumin tiedot
 Äänitetty : The Manor
 Julkaistu: 1978
 Formaatti: LP-levy
 Tuottaja(t): John Leckie
 Tyylilaji: uusi aalto   post-punk   power pop
 Kesto: 35.44
 Levy-yhtiö: Virgin Records
XTC:n muut julkaisut
|   | White Music 1978 | Go 2 1978 |
White Music on brittiläisen XTC-yhtyeen esikoisalbumi vuodelta 1978. Tuottaja on John Leckie ja levy-yhtiö Virgin Records.
Erään arvion mukaan XTC oli popmusiikissa levyn ilmestymisen aikoihin yksi jännittävimmistä tulokkaista. Sen musiikissa oli havaittavissa vaikutteita sellaisista tekijöistä kuin Frank Zappa, Sparks, Roxy Music sekä The Hollies ja muut 1960-luvun beat-yhtyeet.
Kappaleet

"Radios in Motion" – 2:52 (Andy Partridge)
"X Wires" – 2:03 (Colin Moulding)
"This Is Pop" – 2:38 (Andy Partridge)
"Do What You Do" – 1:14 (Colin Moulding)
"Statue of Liberty" – 2:52 (Andy Partridge)
"All Along the Watch Tower" – 5:40 (Bob Dylan)
"Atom Age" – 2:32 (Andy Partridge)
"Set Myself on Fire" – 3:00 (Colin Moulding)
"I'm Bugged" – 3:59 (Andy Partridge)
"New Town Animal" – 1:51 (Andy Partridge)
"Spinning Top " – 2:38 (Andy Partridge)
"Neon Shuffle" – 4:25 (Andy Partridge)
LP-levyn etiketissä kappaleiden vaihtoehtoisia nimiä ovat "Cross Wires", "All Along the Watchtower", "Into the Atom Age", "I'll Set Myself on Fire" ja "New Town Animal in a Furnished Cage".
Laulujen julkaisija on Virgin Music (Publishers) Ltd paitsi "All Along the Watchtowerin" osalta B. Feldman & Co Ltd.
Singlet

Albumilta on julkaistu single Statue of Liberty / "Hang on to the Night" (Virgin VS 201). Sen ja yhtyeen edellisen singlen Science Fiction perusteella yhtyeen on havaittu muistuttavan alkuaikojen Roxy Musicia ja tekevän laadukkaita ja persoonallisia single-kappaleita.
XTC

Andy Partridge – kitara, ääni
Colin Moulding – basso, ääni
Barry Andrews – ("steam") piano, ("clapped out") urut
Terry Chambers – rummut
Yhtyeen roudareina ovat toimineet Steve "Redwood" Warren ja Jeff "Caring" Fitches. PA-laitteistosta on huolehtinut Dave Looker Sound Services -yhtiöstä. Konsulttina ("Match Consultant") on toiminut Belinda Armstrong ja managerina Ian Reid yhtiöstä Global Domination Co.
Tuotanto

Tuottaja ja äänittäjä: John Leckie
Äänitysstudio: The Manor
Miksausstudiot: The Manor ja Advision
Nauhojen muokkaus: Alan "Jaffa" Douglas
Valokuvat: Dennis Morris
Levykannen suunnittelu ja valokuvaefektit: Cooke Key
Levykannen valmistaja: Robor Limited, Englanti
Levy-yhtiö: Virgin Records, Vernon Yard, Portobello Road, London W11
LP-levykannen takapuolella on kolme valokuvaa kustakin yhtyeen jäsenestä.
Arviot

Allmusic:
Robert Christgau: B+
Node.js

| Node> js |
| --- | --- |

Kehittäjä:  OpenJS Foundation
Kehityshistoria
Vakaa versio:  23.0.0 (16. lokakuuta 2024)
Tiedot
Alusta:  Linux, macOS, Solaris, FreeBSD, OpenBSD, Microsoft Windows, webOS, NonStop OS
Ohjelmointikielet:  C, C++, JavaScript
Lisenssi:  MIT
Aiheesta muualla
Verkkosivusto
Versiohallinta
Node.js on avoimen lähdekoodin alustariippumaton ajoympäristö JavaScript-koodin suorittamiseen palvelimella.
Historia

Ryan Dahl aloitti kehityksen vuonna 2009 ja ensimmäinen virallinen julkaisu (versio 0.10) tehtiin vuonna 2013. Sen jälkeen Node.js on noussut suureen suosioon.
Vuonna 2017 ympäristöä käytettiin 450 000 verkkopalvelimella ja 3,5 miljoonaa kehittäjää työskenteli sen parissa.
Ominaisuudet

Perinteisesti JavaScriptiä on pääsääntöisesti käytetty siten, että JavaScript-koodi on ollut upotettuna verkkosivun HTML-koodiin ja se on suoritettu käyttäjän laitteessa, verkkoselaimen JavaScript-moottorilla.
Node.js:ssa koodi suoritetaan palvelimella, jossa voidaan generoida verkkosivuja, jotka lähetetään käyttäjälle. Selaimen ulkopuolella suoritettaessa JavaScript ei kuitenkaan ole rajoittunut verkkosivujen generointiin, vaan Node.js:ää voi käyttää samoihin käyttötarkoitukseen kuin muitakin skriptikieliä. Node.js käyttää JavaScriptin suorittamiseen V8-JavaScript-moottoria.
Node.js:n ohjelmointimalli on tapahtumankäsittelijä (event loop), joka välittää tietoa asynkronisesti.
Node.js:llä on oma paketinhallintajärjestelmänsa npm eli Node Package Manager.
Esimerkit > Hei maailma

Oheisessa hei maailma -esimerkissä ajetaan Node.js komentoriviltä. JavaScript-kielinen ohjelma annetaan --eval-parametrilla Nodelle suoritettavaksi.
$ node --eval='console.log("Hei maailma!");'
Hei maailma!
Esimerkit > Ohjelman suorittaminen tiedostosta

Esimerkissä tiedostoon hello.js on tallennettu yksinkertainen hei maailma -sovellus. Noden ainoaksi parametriksi annetaan suoritettavan tiedoston nimi.
$ node hello.js
Hei maailma!
Esimerkit > Tiedoston lukeminen

Node.js tarjoaa kehittäjille kirjastoja, jotka laajentavat JavaScriptin käyttömahdollisuuksia selaimen ulkopuolella. Oheisen esimerkin JavaScript-ohjelma lukee parametriksi annetun tiedoston tiedostojärjestelmästä ja tulostaa sen konsoliin.
// Otetaan käyttöön Noden fs-kirjasto tiedoston lukua varten
const fs = require('node:fs/promises');

// Tiedostonimi annetaan viimeisenä parametrinä
const filename = process.argv[process.argv.length - 1];

// Luetaan tiedosto
fs.readFile(filename, { encoding: 'utf8' })
  // Tulostetaan tiedoston rivit, kun tiedosto on luettu
  .then((data) => process.stdout.write(data));
Esimerkki ohjelman suorituksesta:
$ node read.js hello.js
console.log("Hei maailma!");
Rikea (peruna)

| Rikea> kiinteämaltoinen peruna |
| --- | --- |
Alkuperämaa:  Saksa
Risteytys:  Isabel x  Ukama
Kasvinjalostaja:  Saatzucht Fritz Lange
Ylläpito
Lajike-edustaja Suomessa:  Kantaperuna
Lajikkeen ylläpitäjä:  Saatzucht Fritz Lange 2003
Viljelyala:  4,6% ruokaperuna-alasta (2006)
Rikea on saksalainen varhaisperunalajike, joka perustuu Isabelin ja Ukaman risteytykseen.  Se kuuluu Suomen suosituimpiin perunalajikkeisiin. Rikaman tärkkelyspitoisuus on 12,3 prosenttia. Se on varhainen kesäperuna. Se luokitellaan ominaisuuksiltaan kiinteämaltoiseksi perunaksi.
Suomessa viljelty Rikea on myös vientiperuna. Sen siemeniä viedään Venäjälle.
Aiheesta muualla

Pohjoisen Kantaperuna: Rikea (Arkistoitu – Internet Archive)
Agrimarket: Rikea (Arkistoitu – Internet Archive)
The European Cultivated Potato Database: Rikea (englanniksi)
Suomen kiinteämaltoiset perunalajikkeet
Adora (1996)
Appell (1997)
Bintje (1910/1994)
Fambo (1986)
Felsina (1998)
Hankkijan Timo (1975)
Matilda (1988)
Nicola (1973)
Ostara (1962)
Rikea (2003)
Rocket (1996)
Siikli (1935)
Sini (1997)
Ukama (1994)
Velox (1999)
Venla (2002)
näytä
keskustele
Suomen perunalajikkeet()
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?
Riilahden kartano
Aiheesta muualla

Sommar, Heidi: Kartanokeitoksia Riilahdessa Yle Elävä arkisto.  23.10.2009. Viitattu 25.6.2020.
Aminoffien kesämökkinä on kartano: ”Tämä ei ole mikään Palace-hotelli, perheemme tekee kädet savessa työtä paikan ylläpitämiseksi” Helsingin Sanomat.  17.7.2016. Viitattu 25.6.2020.
Riilahden kartano Museovirasto – Valtakunnallisesti merkittävät rakennetut kulttuuriympäristöt RKY. Viitattu 25.6.2020.
Meritaistelu ja historia Riilahden kartano – Rilax Gård. Viitattu 25.6.2020.
Riilahden kartanon kotisivut
Björklund, Kim: Rilax Gård - Anor, adling, skönhet. UNiKA, 2020. Otavas Tryckeri Ab, Keuru. ISBN: 978-952-94-3218-9
Nyfiken på Rilax gård i Bromarv? Nyutgiven bok ger inblick i hur adel och torpare har levt under sekler av krig, fred, vardag och fest Svenska YLE. 22.5.2020. Viitattu 21.7.2022.
Kummitusratsastuksella pyökkimetsässä - Riilahden kartano Bromarvissa on sekoitus harvinaista luontoa ja historiaa Yle Uutiset. 27.3.2018. Viitattu 24.7.2022.
Jessica Aminoff - Bromarv. MyBromarv. Viitattu 6.2.2023.
Rimminkankaan koulu

| Rimminkankaan koulu> Pudasjärven kansalais- ja keskikoulu |
| --- | --- |
 Pudasjärven kansalais- ja keskikoulu vuonna 1964.
Sijainti:  Kurenalus, Rimminkankaan asuinalue
Tyyppi:  peruskoulu
Perustettu:  1964
Lakkautettu:  2016
Rehtori:  Eeva Harju (koulun viimeisin rehtori vuoteen 2016 asti)
Luokat:  7–9
Oppilaita:  374 (2009)
Rimminkankaan koulu oli Pudasjärven kaupungin keskustaajamassa Kurenalla Rimminkankaan asuinalueella sijainnut peruskoulu. Koulussa opiskelivat pudasjärveläiset luokka-asteiden 7–9 oppilaat vuoteen 2016 asti, jolloin koulu pitkään jatkuneiden sisätilaongelmien vuoksi suljettiin ja opetus siirrettiin samana vuonna valmistuneeseen Hirsikampukseen. Lisäksi koululla annettiin erityisopetusta sekä maahanmuuttajien valmistavaa opetusta. Vuosina 2007–2016 koulun tiloissa toimi myös vuonna 1960 toimintansa aloittanut Pudasjärven lukio, joka alun perin toimi Lakarin asuinalueella sijainneessa koulurakennuksessa.
Alun perin vuosina 1964–65 rakennetussa koulukeskuksessa toimi kansalais- ja keskikoulu ja 1970-luvun alusta koulun elinkaaren loppuun saakka yläaste. Koulukeskuksen alkuperäiseen kokonaisuuteen kuuluivat luokkarakennukset sekä oppilaiden ja opettajien asuntolat. Luokkatilojen lisäksi alueella oli erillinen erityisopetusrakennus, jossa olivat muun muassa teknisten töiden tilat, liikuntasali, kouluruokala ja koulukanslia. Myöhemmin koulun entiset asuntolarakennukset toimivat muun muassa ammattikoulun ja lukion asuntolana sekä vanhusten palvelukotina.
Richard Kingson

| 0 | 1 | 2 |
| --- | --- | --- |

Henkilötiedot
Koko nimi: Richard Paul Franck Kingson
Syntymäaika: 13. kesäkuuta 1978 (ikä 46)
Syntymäpaikka:  Accra, Ghana
Pelipaikka: maalivahti
Pituus: 186 senttimetriä
Seura
Seura: Balıkesirspor
Pelinumero: 22
Seurat
| Vuodet | Seura | O (M) |
| 1996–1998 1998–1999 1999–2001 2001–2002 2002–2003 2003–2004 2004–2005 2005–2007 2007 2007–2008 2008–2010 2010-2011 2013-2014 2014 |  Great Olympics   Sakaryaspor  Göztepe  Antalyaspor  Elazığspor  Ankaraspor  Galatasaray  Ankaraspor →  Hammarby (laina)  Birmingham  Wigan  Blackpool FC  Doxa Katokopias  Balıkesirspor |  30 (0) 29 (0) 25 (0) 20 (0) 20 (0) 1 (0) 24 (0) 11 (0) 1 (0) 4 (0) 20(0) |
Maajoukkue
| 1996– |  Ghana | 90 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 10. elokuuta 2012.
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Hopeaa | Angola 2010 | Jalkapallo |  |
|  Pronssia | Ghana 2008 | Jalkapallo |  |
Richard Kingson (s. 13. kesäkuuta 1978 Accra, Ghana) on ghanalainen jalkapallomaalivahti. Pelattuaan pitkään Turkissa, Kingson on omaksunut Islamin uskon joten hänet tunnetaan myös nimellä Faruk Gürsoy Tällä hetkellä Kingson pelaa Turkin liigan Balıkesirsporin joukkueessa.
Seurajoukkue-ura

Kingson aloitti ammattilaisuransa ghanalaisessa Great Olympicsin joukkueessa vuonna 1996. Vuonna 1998 Kingson siirtyi Turkkiin, jossa pelasi eri seuroissa aina vuoteen 2007 asti, jolloin hän siirtyi ruotsalaiseen Hammarbyhyn. Hammarbystä Kingson siirtyi Englannin Valioliigaan Wigan Athleticsin joukkueeseen. Kingson jumittui joukkueessa kolmosvahdiksi, ja sai pelata vain satunnaisia Cup-otteluja. Kolmen vuoden aikana Kingson pelasi Wiganissa vain neljä ottelua. Wigan purki Kingsonin sopimuksen 2010, ja hän oli pitkään ilman seuraa, ennen kuin Valioliigaan noussut Blackpool FC tarjosi Kingsonille sopimusta. Kingson syrjäytti skotlantilaisen Matthew Gilksin ykkösvahdin paikalta, ja pelasi 20 Valioliiga-ottelua, putoamista vastaan taistelleessa Blackpoolissa. Lopulta Blackpool putosi Valioliigasta kauden päätteeksi, ja Kingson lähti seurasta. Kingson oli pitkään ilman seuraa ja palasi vuonna 2012 harjoittelemaan vanhan seuransa Wigan Athleticin joukkueen kanssa. Heinäkuussa 2013 hän teki sopimuksen Kyprokselle Doxa Katokopias joukkueen kanssa. Sopimus päättyi tammikuussa 2014 ja Kingson siirtyi turkkilaiseen Balıkesirsporin joukkueeseen. Tämä sopimus umpeutuu 2014 kesäkuussa.
Maajoukkueura

Kingson pelasi ensimmäisen maaottelunsa Brasiliaa vastaan 27. maaliskuuta 1996.
Kingson valittiin Ghanan joukkueeseen Saksan MM-kisoihin 2006. Ennen MM-kisoja Kingston oli esiintynyt 33 ottelussa Ghanan paidassa. Ghana hävisi alkulohkon ensimmäisen ottelunsa Italialle 2-0, Kingsonin monesta loistotorjunnasta huolimatta. Sen jälkeen Ghana voitti Tšekin 2-0 ja Yhdysvallat 2-1, ja eteni neljännesvälieriin lohkokakkosena. Neljännesvälierissä vastaan asettui Brasilia, joka murskasi Ghanan 3-0.
Kingson valittiin Ghanan ykkösvahdiksi myös MM-kisoihin 2010, Etelä-Afrikassa. Ghana eteni alkulohkostaan jatkoon neljällä pisteellä (voitto Serbiasta, tasapeli Australiaa vastaan ja tappio Saksalle). Neljännesvälierissä vastassa oli Yhdysvallat. Ghana voitti kamppailun 2-1 jatkoajalla, ja eteni puolivälieriin. Siellä vastassa oli Uruguay. Pitkä ja tasainen kamppailu ratkaistiin lopulta rangaistuspotkuilla, joissa Uruguay voitti 4-2.
Kingson on voittanut urallaan Afrikan mestaruus-hopeaa 2008 ja 2010.
Kingson on tehnyt urallaan yhden maalin Ghanan maajoukkueessa, elokuussa 2008 ystävyysottelussa Tansaniaa vastaan.